X：ei，而家開始嚹，而家開始對話啊。喂，而家近排興乜嘢機啊？
X: ei, yixgaaj hoijcir laa, yixgaaj hoijcir deoiwaah aa. Wai, yixgaaj ganhpaair hingj matjyeq geij aa?
Y：興PS同埋Saturn囖。
Y: Hingj PS tungxmaaix Saturn loj.
X：誒講下PS同Saturn有乜嘢分別啊。我又唔識買𡃉嚹。買嗰啲遊戲機噉樣。啊你教下我買啊。
X: Eh gongr haaq PS tungx Saturn yauq matjyeq fanjbith aa. Ngoq yauh mx sikj maaiq gaa laa. Maaiq gor dij yauxheigeij gamryoengr. Aa neiq gaau haaq ngoq maaiq aa.
Y：兩部都係遊戲機。不過唔同款唧。
Y: Loengq bouh douj haih yauxheigeij. Batjgwo mxtungx funr zekj.
X：噉PS定Saturn啲遊戲好玩啊？
X: Gamr PS dingh Saturn dij yauxhei hourwaanr aa?
Y：梗係PS喇真係。
Y: Gangrhaih PS laaj zanjhaih.
X：PS有乜嘢好處啊PS？
X: PS yauq matjyeq hourcv aa PS?
Y：唔使插ram part啊嗰啲囖。
Y: Mxsair caap ram part aa gor dij loj.
X：即係…
X: Zikjhaih …
Y：冇咁麻煩喇。
Y: Mouq gam maaxfaanx laaj.
X：即係方便啲喇。
X: Zikjhaih fongjbinh dij laaj.
Y：係吖。而家興改機吖嗎。將部機改咗玩翻版碟吖嗎。
Y: Haih aaj. Yixgaaj hingj goir geij aaj maa. Zoengj bouh geij goirzor waanr faanjbaanr dipr aaj maa.
X：噉呀？
X: Gamr aax?
Y：正版碟好貴啊。三百幾蚊。人哋翻版碟廿蚊隻啫嗎。
Y: Zingbaanr dipr hour gwai aa. saamj baak geir manj. Yanxdeih faanjbaanr dipr yaah manj zek zej maa.
X：噉又幾抵啊翻版碟。真係幾抵啊翻版碟。一百蚊四隻。一百蚊四隻真係好抵。抵到爛啊真係。
X: Gamr yauh geir dair aa faanjbaanr dipr. Zanjhaih geir dair aa faanjbaanr dipr. Yatj baak manj sei zek. Yatj baak manj sei zek zanjhaih hour dair. Dair dou laanh aa zanjhaih.
Y：係吖。
Y: Haih aaj.
X：啲VCD又好抵啊。
X: Dij VCD yauh hour dair aa.
Y：VCD喇，真係有賴中國，呵？
Y: VCD laaj, zanjhaih yauqlaaih zungjgwok, hor?
X：真係中國真係 / 真係正啊。真係出產咁多翻版遊戲碟。
X: Zanjhaih zungjgwok zanjhaih / zanjhaih zeng aa. Zanjhaih ceotjcaanr gam doj faanjbaanr yauxhei dipr.
Y：簡直係翻版王國。
Y: Gaanrzikh haih faanjbaanr wongxgwok.
X：喂，其實而家買 / 買PS啲遊戲呢，喺邊度買最平啊而家？
X: Wai, keixsath yixgaaj maaiq / maaiq PS dij yauxhei nej, hair binj douh maaiq zeoi pengx aa yixgaaj?
Y：熱門地點啊，去下旺角好景啊，信和啊，或者深水埗黃金啊，香港東方188啊，嗰啲囖。啲地方係成個商場都係賣翻版碟𡃉。
Y: Yithmunr deihdimr aa, heoi haaq wonghgok Hourgingr aa, Seonwor aa, waakhzer samjseoirbour Wongxgamj aa, Hoengjgongr Dungjfongj yatj baat baat aa, gor dij loj. Dij deihfongj haih sengx go soengjcoengx douj haih maaih faanjbaanr dipr gaa.
X：噉我聽講好景嗰度啲game好正𡃉喎，係唔係呢？事實係唔係噉呢？
X: Gamr ngoq tengjgongr Hourgingr gor douh dij game hour zeng gaa wo, haih mx haih nej? Sihsath haih mx haih gamr nej?
Y：係啊。嗰度十幾間度聚集埋一齊，噉又星期六、日好多人啊，迫下迫下噉樣。
Y: Haih aa. Gor douh saph geir gaanj dour zeoihzaaph maaix yatjcaix, gamr yauh singjkeixlukh 、 yath hour doj yanx aa, bikj haaq bikj haaq gamryoengr.
X：噉聽講，聽人講話好景係唔係話好少人幫襯啊近排？因為啲冷氣問題，係唔係？定係有乜嘢原因呢？
X: Gamr tengjgongr, tengj yanx gongr waah Hourgingr haih mx haih waah hour siur yanx bongjcan aa ganhpaair? Yanjwaih dij laangqhei manhtaix, haih mx haih? Dinghhaih yauq matjyeq yvnxyanj nej?
Y：誒多人喇嗰度，好景嗰度好迫𡃉嗰度。因為原本唔係愛來賣翻版碟，就噉賣第二啲嘢嘅，而家改咗來買翻版碟，好迫啊，啲路好窄囖。又無冷氣，好焗噉樣。啲人又，最 / 好多數都唔會選擇好景啊。多數選擇啲誒大啲嘅商場噉樣來賣翻版碟。
Y: Eh doj yanx laaj gor douh, Hourgingr gor douh hour bikj gaa gor douh. Yanjwaih yvnxbunr mxhaih oi laix maaih faanjbaanr dipr, zauh gamr maaih daih yih dij yeq ge, yixgaaj goirzor laix maaiq faanjbaanr dipr, hour bikj aa, dij louh hour zaak loj. Yauh mouq laangqhei, hour gukh gamryoengr. Dij yanx yauh, zeoi / hour dojsou douj mx wuiq svnrzaakh Hourgingr aa. Dojsou svnrzaakh dij eh daaih dij ge soengjcoengx gamryoengr laix maaih faanjbaanr dipr.
X：噉好景會唔會啲碟平啲啊？佢哋嗰度咁少人，佢會吸引啲人客來啊噉樣。會啲碟啊平嘅。一百蚊十隻啊，噉樣會唔會呢？
X: Gamr Hourgingr wuiq mx wuiq dij dipr pengx dij aa? Keoiqdeih gor douh gam siur yanx, keoiq wuiq kapjyanq dij yanxhaak laix aa gamryoengr. Wuiq dij dipr aa pengx ge. Yatj baak manj saph zek aa, gamryoengr wuiq mx wuiq nej?
Y：噉啊，差唔多𡃉啫。碟價都係廿 / 二十蚊啊，三十零蚊度喇噉。噉啊，你買得翻版碟又預咗佢壞𡃉嚹。噉又換啊噉樣囖。
Y: Gamr aa, caaj mx doj gaa zej. Dipr gaa douj haih yaah / yih saph manj aa, saamj saph lengx manj dour laaj gamr. Gamr aa, neiq maaiq dakj faanjbaanr dipr yauh yvhzor keoiq waaih gaa laa. Gamr yauh wunh aa gamryoengr loj.
X：噉其實而家 / 而家話換 / 換嗰啲翻版碟嘅問題，會唔會話好，啲人話唔肯同你換啊。噉樣話 / 話 / 話丙人啊噉樣啊？
X: Gamr keixsath yixgaaj / yixgaaj waah wunh / wunh gor dij faanjbaanr dipr ge manhtaix, wuiq mx wuiq waah hour, dij yanx waah mx hangr tungx neiq wunh aa. Gamryoengr waah / waah / waah bingr yanx aa gamryoengr aa?
Y：換又唔會唔換𠸏，改機嗰啲。最緊有錢又同你改𡃉嚹佢，係唔係？
Y: Wunh yauh mx wuiq mx wunh ger, goir geij gor dij. Zeoiganr yauq cinr yauh tungx neiq goir gaa laa keoiq, haih mx haih?
X：其實玩PS係點樣改機呢其實，其實點為之改機？
X: Keixsath waanr PS haih dimryoengr goir geij nej keixsath, keixsath dimr waixzij goir geij?
Y：改機又即係燒粒IC落去啊，破壞佢嘅誒哩個開 / 開碟嗰個程式，噉又可以玩到翻版碟。
Y: Goir geij yauh zikjhaih siuj lapj IC lokh heoi aa, powaaih keoiq ge eh nij go hoij / hoij dipr gor go cingxsikj, gamr yauh horyiq waanr dour faanjbaanr dipr.
X：噉嗰個價錢係點啊？
X: Gamr gor go gaacinx haih dimr aa?
Y：價錢而家平喇。千二蚊有得交易啊，一部機。
Y: Gaacinx yixgaaj pengx laaj. Cinj yih manj yauq dakj gaaujyikh aa, yatj bouh geij.
X：即係改改一部…
X: Zikjhaih goir goir yatj bouh …
Y：改埋機，有埋手掣。
Y: Goir maaix geij, yauq maaix saurzai.
X：噉即係你意思係全套服務就一千二百蚊嘞？
X: Gamr zikjhaih neiq yisij haih cvnx tou fukhmouh zauh yatj cinj yih baak manj laak?
Y：係。
Y: Haih.
X：噉其實都幾抵喎。
X: Gamr keixsath douj geir dair wo.
Y：幾抵。有好多人買吖而家。
Y: Geir dair. Yauq hour doj yanx maaiq aaj yixgaaj.
X：噉而家任天堂嘅情況點啊？因為任天堂幾年前都係一代機王來又。一九九三年嗰陣時我哋都係，噉我作為一個打機人，都係一代機王來吖，超級任天堂。噉而家你對 / 對任天堂點睇法呢？
X: Gamr yixgaaj yamhtinjtongx ge cingxfong dimr aa? Yanjwaih yamhtinjtongx geir ninx cinx douj haih yatj doih geijwongx laix yauh. Yatj gaur gaur saamj ninx gor zanhsix ngoqdeih douj haih, gamr ngoq zokwaix yatj go daar geij yanx, douj haih yatj doih geijwongx laix aaj, ciujkapj Yamhtinjtongx. Gamr yixgaaj neiq deoi / deoi yamhtinjtongx dimr tair faat nej?
Y：任天堂呀，而家唔興玩超級任天堂，玩N64囖。但係嗰度宣傳唔夠啊所以。同埋啲game呢，係一盒盒帶好貴吖。出唔到翻版，噉又好少人去玩囖。除非係啲打工仔啊，有錢啲人玩。噉又，帶吖嗎要用。所以就貴啲囖。餅帶都成三百幾蚊嘞。
Y: YamhtiNjtongx aax, yixgaaj mx hingj waanr ciujkapj Yamhtinjtongx, waanr N lukhsaphsei loj. Daanhhaih gor douh svnjcvnx mx gau aa soryiq. Tungxmaaix dij game nej, haih yatj haphhaph daair hour gwai aaj. Ceotj mx dour faanjbaanr, gamr yauh hour siur yanx heoi waanr loj. Ceoixfeij haih dij daargungjzair aa, yauqcinr dij yanx waanr. Gamr yauh, daair aaj maa yiu yungh. Soryiq zauh gwai dij loj. Bengr daair douj sengx saamj baak geir manj laak.
X：即係你意思係任天堂貴又貴在餅帶…
X: Zikjhaih neiq yisij haih yamhtinjtongx gwai yauh gwai zoih bengr daair …
Y：係。
Y: Haih.
X：就唔可以用CD / Rom嘅形式玩嚹。
X: Zauh mx horyiq yungh CD / Rom ge yingxsikj waanr laa.
Y：噉又部機又好平𡃉啫。噉又質素梗係高啲喇。新一代嘅機。但係爭在係嗰啲遊戲同埋嗰啲帶囖，嗰啲方式。
Y: Gamr yauh bouh geij yauh hour pengx gaa zej. Gamr yauh zatjsou gangrhaih gouj dij laaj. Sanj yatj doih ge geij. Daanhhaih zaangj zoih haih gor dij yauxhei tungxmaaix gor dij daair loj, gor dij fongjsikj.
X：噉咪而家即係噉吖你而家一個禮拜買幾多隻game呢？
X: Gamr maih yixgaaj zikjhaih gamr aaj neiq yixgaaj yatj go laiqbaai maaiq geir doj zek game nej?
Y：誒一個禮拜呀？視乎出幾多新game囖。一個禮拜出成十隻嘅話，如果係好玩嘅話，咪買囖。噉咪買成三百零蚊都有𡃉真係。
Y: Eh yatj go laiqbaai aax? Sihfux ceotj geir doj sanj game loj. Yatj go laiqbaai ceotj sengx saph zek ge waah, yvxgwor haih hourwaanr ge waah, maih maaiq loj. Gamr maih maaiq sengx saamj baak lengx manj douj yauq gaa zanjhaih.
X：其實你嘅 / ，最 / ，你而家去開，最 / 最常去邊一笪地方買game，買翻版遊戲呢？
X: Keixsath neiq ge / , zeoi / , neiq yixgaaj heoi hoij, zeoi / zeoi soengx heoi binj yatj daat deihfongj maaiq game, maaiq faanjbaanr yauxhei nej?
Y：最常呀？去龍珠囖，嗰度少人，夜晚又開得夜，少人啊。好大啊嗰度。
Y: Zeoi soengx aax? Heoi Lungxzvj loj, gor douh siur yanx, yehmaanq yauh hoij dakj yeh, siur yanx aa. Hour daaih aa gor douh.
X：噉又係，龍珠的確係一個新地方記得我 / 我 / 我 / ，我讀書嗰陣時都有去龍珠買遊戲。不過我嗰陣時呢，就唔係話咁先進嘞，CD / Rom啊。淨係買任天堂嗰啲紅白機嗰啲盒帶嘞。噉吖雖然而家紅白機又而家fade out咗喇，已經 / 已經冇𡃉喇已經。即係係鴨寮街先有得賣𡃉喇，啲垃圾佬度。噉樣其實就，其實你覺得呢，打機哩項嗜好你點睇？有冇話好處多過壞處，定係話壞處多過好處？
X: Gamr yauh haih, Lungxzvj dikjkok haih yatj go sanj deihfongj geidakj ngoq / ngoq / ngoq / , ngoq dukh svj gor zanhsix douj yauq heoi Lungxzvj maaiq yauxhei. Batjgwo ngoq gor zanhsix nej, zauh mxhaih waah gam sinjzeon laak, CD / Rom aa. Zinghhaih maaiq yamhtinjtongx gor dij hungxbaakhgeij gor dij haphdaair laak. Gamr aaj seoijyinx yixgaaj hungxbaakhgeij yauh yixgaaj fade out zor laaj, yiqgingj / yiqgingj mouq gaa laaj yiqgingj. Zikjhaih haih Aapliuxgaaij sinj yauqdakj maaih gaa laaj, dij laaphsaaplour douh. Gamryoengr keixsath zauh, keixsath neiq gokdakj nej, daar geij nij hongh sihou neiq dimr tair? Yauq mouq waah hourcv doj gwo waaihcv, dinghhaih waah waaihcv doj gwo hourcv?
Y：打機又有優點，有缺點𠸏。優點就係令到你冇咁悶喇。缺點就係你沈迷咗哩個遊戲機呢，就讀唔到書𡃉噉樣囖。同埋成日對部電視機唔出街噉樣，我覺得係好似好孤單噉囖，好單獨噉，成日都唔同朋友一齊。
Y: Daar geij yauh yauq yaujdimr, yauq kvtdimr ger. Yaujdimr zauh haih linghdou neiq mouq gam munh laaj. Kvtdimr zauh haih neiq camxmaixzor nij go yauxheigeij nej, zauh dukh mx dour svj gaa gamryoengr loj. Tungxmaaix sengxyath deoi bouh dinhsihgeij mx ceotj gaaij gamryoengr, ngoq gokdakj haih hourciq hour gujdaanj gamr loj, hour daanjdukh gamr, sengxyath douj mx tungx pangxyauq yatjcaix.
X：係啊。如果作為一個新人呢？作為一個，即係我 / 我未買過遊戲機，你建議我 / 我買邊種遊戲機又或者邊個套餐啊噉樣呢？
X: Haih aa. Yvxgwor zokwaix yatj go sanjyanx nej? Zokwaix yatj go, zikjhaih ngoq / ngoq meih maaiq gwo yauxheigeij, neiq ginyiq ngoq / ngoq maaiq binj zungr yauxheigeij yauh waakhzer binj go toucaanj aa gamryoengr nej?
Y：誒，最好呢就，最有用嘅遊戲呢，就真係買電腦喇。電腦益智有，電腦遊戲又益智，又多嘢玩。有PS嘅話，多數啲遊戲機呢，就興得幾年呢，就唔興𡃉嚹，就轉第二款噉又，又興過一次，又興𡃉嘞。
Y: Eh, zeoihour nej zauh, zeoi yauqyungh ge yauxhei nej, zauh zanjhaih maaiq dinhnouq laaj. Dinhnouq yikjzi yauq, dinhnouq yauxhei yauh yikjzi, yauh doj yeq waanr. Yauq PS ge waar, dojsou dij yauxheigeij nej, zauh hingj dakj geir ninx nej, zauh mx hingj gaa laa, zauh zvn daih yih funr gamr yauh, yauh hingj gwo yatj ci, yauh hingj gaa laak.
X：啊，噉呀，噉即係建議我買PS嚹，係唔係啊？
X: Aa, gamr aax, gamr zikjhaih ginyiq ngoq maaiq PS laa, haih mx haih aa?
Y：或者電腦囖買。
Y: Waakhzer dinhnouq loj maaiq.
X：或者買電腦噉樣。
X: Waakhzer maaiq dinhnouq gamryoengr.
Y：係嚹。
Y: Haih laa.
X：哦，噉明白嚹噉樣。
X: Oq, gamr mingxbaakh laa gamryoengr.